cyanic-selkie/wikianc huggingface dataset:
গ্রাহাম অনিয়ন্স
গ্রাহাম অনিয়ন্স (Graham Onions; জন্ম: ৯ সেপ্টেম্বর, ১৯৮২) গেটসহেড এলাকায় জন্মগ্রহণকারী প্রথিতযশা ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া ইংরেজ কাউন্টি ক্রিকেটে ডারহামের প্রতিনিধিত্ব করছেন। ডানহাতি ফাস্ট-মিডিয়াম বোলার হিসেবেই দলে খেলছেন। এছাড়াও নিচের সারিতে ডানহাতি ব্যাটসম্যান হিসেবে খেলে থাকেন।
২০০৯ মৌসুমে চমৎকার সূচনা করেন। ফলশ্রুতিতে ওয়েস্ট ইন্ডিজের বিপক্ষে টেস্ট খেলার জন্য ইংল্যান্ড দলের সদস্য মনোনীত করা হয়। ঐ সিরিজে ভালো ক্রীড়ানৈপুণ্য প্রদর্শন করায় তাকে ২০০৯ সালের অ্যাশেজ সিরিজে অন্তর্ভুক্ত করা হয়। এপ্রিল, ২০১০ সালে উইজডেন ক্রিকেটার্স অ্যালমেনাক কর্তৃক তাকে ২০০৯ সালের পাঁচ বর্ষসেরা ক্রিকেটারের একজনরূপে অন্তর্ভুক্ত করা হয়। কিন্তু পিঠের আঘাতের কারণে তাকে ২০১১ সালের পর্যন্ত মাঠের বাইরে অবস্থান করতে হয়। ঐ মৌসুমে প্রতিযোগিতামূলক ক্রিকেটে ফিরে আসেন ও কাউন্টি চ্যাম্পিয়নশীপে ৫০ উইকেট নেন। এরফলে বছরের শেষদিকে ইংল্যান্ডের টেস্ট দলে তাকে নেয়া হয়।
প্রারম্ভিক জীবন
রিচার্ড ও মরিন দম্পতির সন্তান তিনি। ক্রিস্টিন নাম্নী এক জ্যেষ্ঠা ভগ্নী রয়েছে তার। ব্লেডনের সেন্ট টমাস মোর ক্যাথলিক স্কুলে অধ্যয়ন করেন। এরপর গেটসহেড অবসর কেন্দ্রে চলে যান। এরফলে অনেকধরনের ক্রীড়ার সাথে পরিচিত হবার সুযোগ ঘটে তার। ব্যাডমিন্টনকে গ্রহণ করে ইংল্যান্ডের অনূর্ধ্ব-১৫ দলে খেলার জন্য মনোনীত হন। শৈশবের দিনগুলোয় রাস্তায় ক্রিকেট খেলতেন। এছাড়াও গেটসহেড ফেল ক্রিকেট ক্লাবের সদস্য ছিলেন তিনি।
কাউন্টি ক্রিকেট
ডারহামের তৎকালীন কোচ জিওফ কুক তাকে চিহ্নিত করেন। ১৮ বছর বয়সে ক্লাবের দ্বিতীয় একাদশে অভিষেক ঘটে তার। ক্লাবের সাথে চুক্তিতে আবদ্ধ হন। বিশ্ববিদ্যালয়ে ক্রীড়াবিজ্ঞানে অধ্যয়নের চেয়ে পেশাদারী ক্রিকেট জীবনকে বেছে নেন অনিয়ন্স। দলের চতুর্থ বোলার হিসেবে অন্তর্ভুক্তি ঘটে তার। ২০০৬ সালে অটিস গিবসনের সাথে নিয়মিতভাবে বোলিং উদ্বোধনে নামতেন তিনি।
আন্তর্জাতিক ক্রিকেট
৩ সেপ্টেম্বর, ২০০৬ তারিখে ইংল্যান্ডের দল নির্বাচকমণ্ডলী কর্তৃক তিনি আহুত হন। ড্যারেন গফের আঘাতপ্রাপ্তির কারণে পাকিস্তানের বিপক্ষে ওডিআই সিরিজের জন্য তাকে মনোনীত করা হয়। কিন্তু ঐ সিরিজে তিনি মাঠে নামার সুযোগ পাননি।
ঐ মৌসুমে সফলতম সময় কাটায় ২০০৬ সালের আইসিসি চ্যাম্পিয়ন্স ট্রফির ৩০-সদস্যের প্রাথমিক তালিকায় তাকে ঠাঁই দেয়া হয়। ভবিষ্যতের ইংরেজ কোচ পিটার মুরেসের তত্ত্বাবধানে ইংল্যান্ড এ দলের সদস্যরূপে বাংলাদেশ সফরে প্রেরণ করা হয়। জুলাই, ২০০৭ সালে সফরকারী ভারতীয় দলের বিপক্ষে প্রস্তুতিমূলক খেলায় অংশগ্রহণের লক্ষ্যে ইংল্যান্ড লায়ন্স দলের সদস্য নির্বাচিত হন। ২১ ফেব্রুয়ারি, ২০০৮ তারিখে মহারাষ্ট্রের বিপক্ষে একদিনের খেলায় ৭/৩৯ লাভ করেন যা অদ্যাবধি তার সেরা বোলিং পরিসংখ্যানরূপে বিবেচ্য।
জানুয়ারি, ২০০৯ সালে আঘাত থেকে সুস্থ হয়ে মাঠে ফিরে আসেন। সিডনি ক্রিকেট গ্রাউন্ডে নিউ সাউথ ওয়েলস কান্ট্রি কাপ প্রতিযোগিতায় টমওয়ার্থ দলের বিপক্ষে পরাজিত হওয়া স্টকটন (নিউক্যাসল) দলের পক্ষে খেলেন। ২৯ এপ্রিল, ২০০৯ তারিখে আসন্ন টেস্ট সিরিজে ওয়েস্ট ইন্ডিজের বিপক্ষে খেলার জন্য ডারহামের দলীয় সঙ্গী স্টিভ হার্মিসনের ইংল্যান্ড দলের সদস্য মনোনীত হন। সমারসেটের বিপক্ষে ৬/৩১ নিয়ে দলে অন্তর্ভুক্তির যথার্থতা তুলে ধরেন তিনি। এরপরই লর্ডসে তার টেস্ট অভিষেক ঘটে। প্রথম ইনিংসে ৫/৩৮ লাভ করেন ও খেলায় তিনি ৭ উইকেট পান। দ্বিতীয় টেস্টেও তিনি আরও তিন উইকেট সংগ্রহ করেন। জুলাই, ২০০৯ সালে অ্যাশেজ সফরে স্বাগতিক অস্ট্রেলিয়ার মোকাবেলা করার জন্য প্রাথমিক তালিকার ষোল সদস্যের দলে অন্তর্ভুক্ত হন। স্টিভ হার্মিসনের স্থলাভিষিক্ত হন তিনি। কিন্তু, প্রথম টেস্টে তাকে নেয়া হয়নি। লর্ডসের দ্বিতীয় টেস্টের প্রথম ইনিংসে ৪১ রান খরচায় ৩ উইকেট তুলে নেন। দ্বিতীয় ইনিংসে অ্যান্ড্রু ফ্লিনটফ ও গ্রেইম সোয়ানের অবিস্মরণীয় নৈপুণ্যে জয়ী হওয়া ইংল্যঅন্ডের পক্ষে তাকে আর বোলিংই করতে হয়নি। এজবাস্টনের তৃতীয় টেস্টে ৪/৫৮ ও ১/৭৪ নিয়ে ইংল্যান্ডের সিরিজ জয়ে প্রভূতঃ ভূমিকা রাখেন। তন্মধ্যে, দ্বিতীয় দিনের শুরুতেই প্রথম দুই বলে দুই উইকেট পান। চতুর্থ টেস্টে ২/৮০ পেলেও অস্ট্রেলিয়া ইনিংস ব্যবধানে জয় পায়।
দলে প্রত্যাখ্যান
নভেম্বর, ২০০৯ থেকে জানুয়ারি, ২০১০ সাল পর্যন্ত অনুষ্ঠিত সিরিজে খেলার জন্য দক্ষিণ আফ্রিকা গমন করেন অনিয়ন্স। সিরিজে তার বোলিং গড় ৪০-এর কোঠায় হলেও দুইবার তার ব্যাটিংয়ের ফলে পঞ্চম দিনে দল পরাজয় থেকে রক্ষা পায়। কিন্তু চতুর্থ ও চূড়ান্ত টেস্টে দল থেকে বাদ পড়েন ও রায়ান সাইডবটম তার স্থলাভিষিক্ত হন। অনিয়ন্সের মতে তাকে উপযোগী পিচে বোলিং করতে দেয়া হয়নি ও তাকে প্রত্যাখ্যাত করায় বিস্মিত হন। তিনি মন্তব্য করেন যে, স্ট্রসি তাকে এ খবর জানালে আমি বাস্তবতা বোঝার চেষ্টা করি। আমি জানি যে, আমার বোলিং পরিসংখ্যান তেমন ভালো নয়; কিন্তু সফল প্রত্যাবর্তনের জন্য আমি আরও ভালো বোলিং করতে চেষ্টা করতাম। দক্ষিণ আফ্রিকান ফাস্ট বোলার ডেল স্টেইন তার প্রতিক্রিয়া ব্যক্ত করতে গিয়ে বলেন, অনিয়ন্সকে বাদ দেয়ায় তিনি বিস্মিত হয়েছেন। তিনি এ উইকেটের জন্য উপযোগী। স্ট্যাম্প বরাবর বোলিং করে ব্যাটসম্যানদেরকে বিপদের মুখে ঠেলে দেয়ার সক্ষমতা তার রয়েছে। নিঃসন্দেহে অনিয়ন্স আমাদের ব্যাটসম্যানদেরকে সমস্যার মুখে ঠেঁলে দিয়েছে। এরফলে দল বিপদ থেকে মুক্তি পেয়েছে।
প্রত্যাবর্তন
মার্চ, ২০১০ সালে বাংলাদেশ সফরে ইংল্যান্ডের সদস্য হন। কিন্তু পিঠের আঘাতপ্রাপ্তির ফলে দেশে ফেরৎ আসতে হয়। ইংরেজ অধিনায়ক অ্যালাস্টেয়ার কুক বলেন যে, অনিয়ন্স ইংল্যান্ডের পক্ষে খেলতে পারছেন না। দক্ষিণ আফ্রিকায় তেমন উইকেট না পেলেও আমি আশাবাদী ছিলাম যে, তিনি এ পরিবেশে নিজেকে মেলে ধরবেন।
আঘাতের কারণে ইংরেজ ক্রিকেট মৌসুমে অধিকাংশ সময়ই মাঠের বাইরে অবস্থান করেন। এছাড়াও, বাম হাঁটুতে অস্ত্রোপচার করতে হয়েছে তাকে। এপ্রিল, ২০১০ সালে উইজডেন ক্রিকেটার্স অ্যালমেনাক কর্তৃক ২০০৯ সালের পাঁচ ক্রিকেটারের অন্যতম বর্ষসেরা ক্রিকেটাররূপে মনোনীত হন। তবে, ২০১০-১১ মৌসুমের অ্যাশেজ সিরিজে তিনি শারীরিক সক্ষমতা দেখাতে পারেননি। মার্চে চিকিৎসা শেষে সুস্থ হয়ে উঠলে তাকে ২৭-সদস্যের প্রাথমিক তালিকায় রাখা হয়।
আঘাত থেকে সুস্থ হবার পর কাউন্টি চ্যাম্পিয়নশীপের ১১ খেলায় অংশ নিয়ে ২৬.৮২ গড়ে ৫০ উইকেট পান।
আগস্টে চার টেস্টের সিরিজের চূড়ান্ত টেস্টে ভারতের বিপক্ষে জেমস অ্যান্ডারসনের বিপরীতে খেলেন। ঐ মৌসুমে নয়টি কাউন্টি চ্যাম্পিয়নশীপের খেলায় ২৮.৮২ গড়ে ৩৯ উইকেট নেন। ২০১১-১২ মৌসুমে সংযুক্ত আরব আমিরাতে পাকিস্তানের বিপক্ষে অংশ নেয়ার জন্য জানুয়ারি, ২০১২ সালে সহায়ক খেলোয়াড়রূপে তাকে দলে রাখা হয়। কিন্তু ফাস্ট বোলার ও অল-রাউন্ডার টিম ব্রেসনানের কনুইয়ের অস্ত্রোপচারে ব্যস্ত থাকায় তাকে পূর্ণাঙ্গ সদস্য করা হয়। কিন্তু শীত মৌসুম পর্যন্ত দল থেকে উপেক্ষিত হন। ২০০৯ সালের পর এপ্রিলের নিজস্বসেরা বোলিং পরিসংখ্যান গড়েন। কাউন্টি চ্যাম্পিয়নশীপে মিডলসেক্সের বিপক্ষে প্রথম ইনিংসে ৬/৪৫ লাভ করেন ও ৩০০ প্রথম-শ্রেণীর উইকেটের সন্ধান পান। ইংরেজ অধিনায়ক অ্যান্ড্রু স্ট্রসকে দুইবার আউট করেন।
জুন, ২০১২ সালে ওয়েস্ট ইন্ডিজের বিপক্ষে তিন খেলার সিরিজে প্রথম দুই টেস্ট জয়ের পর শীর্ষসারির ফাস্ট বোলার জেমস অ্যান্ডারসন ও স্টুয়ার্ট ব্রডকে ছাড়াই তৃতীয় টেস্টে মাঠে নামে। ফলশ্রুতিতে ২০১০ সালে আঘাতের কবল থেকে মুক্ত হয়ে প্রথমবারের মতো খেলতে নামেন। ঐ টেস্টের প্রথম তিনদিন বৃষ্টিতে খেলা না হলেও অনিয়ন্স ৪/৮৮ পান ও টেস্ট ড্র হয়।
ঋত্বিক ঘটক মেট্রো স্টেশন
স্টেশনটি রেল বিকাশ নিগম লিমিটেডের তত্বাবধানে দ্বারা নির্মিত হচ্ছে। অনুমান করা হচ্ছে, যে স্টেশনটি ২০২৩ সালের শেষের দিকে চালু হবে। স্টেশনটির দুটি ট্র্যাক ও দুটি পার্শ্ব প্ল্যাটফর্ম রয়েছে।
অবস্থান
এই স্টেশনটি উত্তর পঞ্চান্নগ্রামে বিশ্ব বাংলা সরণির পূর্ব পার্শ্বের সার্ভিস সড়ক ও ফুটপাথ জুড়ে অবস্থিত। স্টেশনের মূল উত্তোলিত কাঠামোটি বিশ্ব বাংলা সরণির গড়িয়াগামী লেনের পার্শ্বস্থিত সার্ভিস সড়ক ও ফুটপাথ বরাবর উত্তোলিতভাবে অবস্থিত। এটি ভৌগোলিকভাবে ২২.৫৩২৮৬০৫° উত্তর অক্ষাংশ ও ৮৮.৩৯৫৭৬৪৭° পূর্ব দ্রাঘিমাংশে অবস্থান করছে। স্টেশনটির পূর্ববর্তী স্টেশন হল ০.৯০ কিলোমিটার দূরে অবস্থিত ভিআইপি বাজার মেট্রো স্টেশন এবং পরবর্তী স্টেশন হল ১.৩০ কিলোমিটার দূরে অবস্থিত বরুণ সেনগুপ্ত মেট্রো স্টেশন।
তিয়াগো আলমাদা
তিয়াগো এসেকিয়েল আলমাদা (Thiago Almada, ; জন্ম: ২৬ এপ্রিল ২০০১; তিয়াগো আলমাদা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মার্কিন ক্লাব আটলান্টা ইউনাইটেড এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
তিয়াগো এসেকিয়েল আলমাদা ২০০১ সালের ২৬শে এপ্রিল তারিখে আর্জেন্টিনার সিউদাদেলায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আলমাদা আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৯ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ৮ ম্যাচে অংশগ্রহণ করে ১টি গোল করেছেন।
২০২২ সালের ২৩শে সেপ্টেম্বর তারিখে, ২১ বছর, ৪ মাস ও ২৮ দিন বয়সে, ডান পায়ে ফুটবল খেলায় পারদর্শী আলমাদা হন্ডুরাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৫৪তম মিনিটে আক্রমণভাগের খেলোয়াড় পাপু গোমেসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি আর্জেন্টিনা ৩–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে আলমাদা সর্বমোট ১ ম্যাচে অংশগ্রহণ করেছেন।
উত্তর-দক্ষিণ করিডোর, সিঙ্গাপুর
উত্তর-দক্ষিণ করিডোর (সংক্ষেপ: এনএসসি), উত্তর-দক্ষিণ এক্সপ্রেসওয়ে হিসাবে মূলত ধারণা করা হয়, সিঙ্গাপুরের এক্সপ্রেসওয়েগুলির নেটওয়ার্কের ১১ তম এক্সপ্রেসও হিসাবে সম্পন্ন হবে। উত্তর দক্ষিণ করিডোরটি উত্তর-দক্ষিণের করিডোরের সাথে ট্রাফিক বৃদ্ধি করবে যা বর্তমানে কেন্দ্রীয় এক্সপ্রেসওয়ে (সিটিই) দ্বারা পরিবেশন করা হয়। এই নতুন এক্সপ্রেসওয়েটি ৩০ জানুয়ারি ২০০৮ তারিখে ভূমি পরিবহন কর্তৃপক্ষ (এলটিএ) দ্বারা সিঙ্গাপুরের পরিবহন নেটওয়ার্কের একটি প্রধান পর্যালোচনা অংশ হিসাবে ঘোষণা করা হয়েছিল। ২১ কিলোমিটার (১৩ মাইল) এক্সপ্রেসওয়েটি উত্তর-দক্ষিণ করিডোর হিসেবে ২০২৩ সালে সম্পূর্ণভাবে সম্পন্ন হলে ৭.৮ বিলিয়ন মার্কিন ডলার খরচ করবে এবং সিঙ্গাপুরের উত্তর অংশে ইস্ট কোস্ট পার্কওয়েকে (ইসিপি) সংযুক্ত করবে।
১৯ জানুয়ারী ২০১১ সালে, এডমিরালটি রোড ওয়েস্ট এবং তোয়া পোহো রাইজ-এর মধ্যে এক্সপ্রেসওয়ে নির্মাণের জন্য সরকার সবুজ সংকেত প্রদান করে। ১৫ নভেম্বর ২০১১ সালে, এলটিএ উত্তর-দক্ষিণ এক্সপ্রেসওয়ে এর সম্পূর্ণ প্রান্তিককরণ উন্মোচন করা হয়। নির্মাণ কাজটি ২০১৩ সালে শুরু হয় ২০২৩ সালের প্রত্যাশিত সমাপ্তির তারিখের সাথে শুরু হবে। নর্থ সাউথ এক্সপ্রেসওয়েটি মোট ১৬ টি প্রবেশ পথ এবং ১৭ টি বাহিনী থাকবে যা উত্তর-দক্ষিণ করিডোর-উডল্যান্ডস, সেমবাওয়ং, ইশিউন, এঙ্গ মো কোও, বিশন এবং তোয়া পাওহ শহরের সাথে সংযোগ স্থাপন করবে। এন এস ই বর্তমান এক্সপ্রেসওয়েগুলির সাথে সংযোগ স্থাপন করবে, সেলেটার এক্সপ্রেসওয়ে (এসএলই), প্যান-আইল্যান্ড এক্সপ্রেসওয়ে (পিআইই) এবং ইস্ট কোস্ট পার্কওয়ে (ইসিপি) সহ।
২০২০ সালে শেষ হওয়া একটি ওয়্যারলেসিয়াল এক্সপ্রেসওয়ে হিসেবে ধারণা করা হয়, তবে বর্তমানে কুরিরোডারটি নির্মিত হবে দ্বীপটির প্রথম "ইন্টিগ্রেটেড ট্রান্সপোর্ট কেরিডর" যা এক্সপ্রেসওয়ের সমগ্র রুট জুড়ে ক্রমাগত বাস লেন এবং সাইক্লিং ট্রাঙ্ক রুট সমন্বিত। ল্যান্ড ট্রান্সপোর্ট অথরিটির মতে, জাতীয় সড়কের পাশে বাস লেনগুলি সড়ক ও সন্ধ্যায় শিখ এক্সপ্রেস বাস সার্ভিসের মাধ্যমে ৩০ মিনিট পর্যন্ত উডল্যান্ডস, সেমবাওয়ং, ইছুন এবং এঙ্গ মো কোও শহরের বাস ভ্রমণের সময় কমাতে সক্ষম হবে। অভ্যন্তরীণ বাসের বাসগুলি রাস্তায় রাস্তায় এবং বাসের লেনদেনের মাধ্যমে এনএসসি-র মাধ্যমে বাসের বাসের মধ্যে বাস সংযোগ স্থাপন করে হাইওয়ের সমগ্র সড়কের পাশে একটি সাইক্লিং পথটি পার্ক সংযোগকারী নেটওয়ার্ক এবং ডেডিকেটেড সাইক্লিং পাথ নেটওয়ার্কের মধ্যে সংযোগ করবে। সমগ্র করিডোরের সাথে এইচডিবি শহরগুলি শহরের কেন্দ্রস্থলে।
রুট
চূড়ান্ত পরিকল্পনায় এনএযই উত্তর সিঙ্গাপুরে অ্যাডমিরেটরি রোড পশ্চিমে যাত্রা শুরু করবে এবং উডল্যান্ডস এভিনিউ ৮, গাবাস এভিনিউ, সেমবাওয়ং রোডের সাথে দক্ষিণ দিকে এগিয়ে যাবে। এটি লেন্টর এভিয়েশনে যোগ দেবে এবং সেলেটার এক্সপ্রেসওয়েকে ছেদ করবে। মেজর বাস স্টপ ল্যান্টর এভিনিউ, এং মো কোও এভিনিউ ৬ এবং মেরিমাউন রোড এ লিফট লবি দিয়ে সজ্জিত হবে। এটি দুটি সামরিক প্রশিক্ষণ এলাকা- লেন্টর এবং সেলেটার ইস্টের মাধ্যমেও পাস হবে, যা উভয়ই ২০১৭ সালের মধ্যে অনুমোদন করা হবে। এটি টাওওহো রাইজকে অতিক্রম করবে, সেন্ট্রাল এক্সপ্রেসওয়ের সমান্তরালে থমসন রোড এবং বুকিত টিমাহ রোডে যোগদান করবে। এনএসই ওফির রোডের পাশে ইস্ট কোস্ট পার্কওয়েতে তার দক্ষিণ টার্মিনসে যোগ দেবে। উপরন্তু, নতুন বাস লেন এবং সাইক্লিং লেন থাকবে।
প্রকল্পের জন্য সরকার কর্তৃক কিছু জমি অধিগ্রহণ করা হবে। ল্যান্ড ট্রান্সপোর্ট অথরিটি রাষ্ট্রীয় জমির ব্যবহার যতটা সম্ভব ব্যবহার করার চেষ্টা করেছে, যা ব্যক্তিগত সম্পত্তির সংখ্যা হ্রাস করা হবে। বেশিরভাগ এক্সপ্রেসওয়ে দক্ষিণ প্রান্তে ভূগর্ভস্থ স্রোত সত্ত্বেও, বিদ্যমান গণপূর্ত ট্রানজিট টানেলগুলির জন্য কিছু জমি নেওয়া হতো এবং এ কারণে যে এক্সপ্রেসওয়েটি ট্র্যাফিক গতি বজায় রাখতে সরাসরি হতে হতো। প্রকল্পের জন্য পথ তৈরি করতে হবে এমন বিশিষ্ট স্থানের চিহ্নগুলির মধ্যে একটি হল রাচর সেন্টার। নোভেনা স্কয়ারের আন্ডারপাস ধ্বংস করা হবে, এবং সাবেক এলিসন বিল্ডিং ধ্বংস জন্য বিবেচনা করা যেতে পারে।
নারখেদ
নারখেদ (Narkhed) ভারতের মহারাষ্ট্র রাজ্যের নাগপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬২ মিটার (১৫১৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে নারখেদ শহরের জনসংখ্যা হল ২১,৫৩৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে নারখেদ এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মাহুত
থাম্ব|তাশরিহ আল-আকভাম (১৮২৫) থেকে তাঁর হাতিতে চড়ে ভারতে হাতির রক্ষকের একটি চিত্র মাহুত হচ্ছেন একজন হস্তী চালক, প্রশিক্ষক বা রক্ষক। সাধারণত একজন মাহুত যখন তার জীবনের প্রথম দিকে তার পরিবারের একটি হাতির দায়িত্ব পান তখন বালক হিসাবে এই পেশা শুরু করেন। তারা সারা জীবন একে অপরের সাথে বন্ধনে আবদ্ধ থাকেন।
ব্যুৎপত্তি
মাহুত শব্দ হিন্দি মাহাউত (महौत) এবং মাহাভাত (महावत), এবং মূলত থেকে সংষ্কৃত মাহামাত্রা (महामात्र) শব্দগুলি থেকে এসেছে।
আর একটি শব্দটি কর্নাক, যা পর্তুগিজ হয়ে অনেক ইউরোপীয় ভাষায় প্রবেশ করেছিল। এই শব্দটি চূড়ান্তভাবে সংস্কৃত শব্দ কারিনায়াকা থেকে আহরিত, যা কারিন (হাতি) এবং নায়াকা (নেতা) শব্দযুগল থেকে আগত। তেলুগুতে, যে ব্যক্তি হাতির যত্ন নেয় তাকে মাবাতি বলা হয়; এই শব্দটিও সংস্কৃত থেকে এসেছে। তামিল ভাষায় ব্যবহৃত শব্দটির অর্থ পহান, যার অর্থ "হাতি রক্ষক" এবং সিংহলী কুরবানায়ক ("স্থিতিশীল মাস্টার")। মালায়ালামে ব্যবহৃত শব্দটি পাপ্পান ।
বার্মায়, পেশাকে ইউ-সি বলা হয়; থাইল্যান্ডে কোয়ান-চ্যাং (ควาญ ช้าง); এবং ভিয়েতনামে Quượn tượng।
সম্প্রদায়
ডান|থাম্ব| বিখ্যাত মোগুল সাম্রাজ্যের হাতি চালকদের ব্যবহৃত প্রাচীন ইস্পাতের হুক হাতি এবং একইভাবে মাহুতেরা দীর্ঘকাল দক্ষিণ ও দক্ষিণ-পূর্ব এশিয়া জুড়ে রাজনীতি এবং অর্থনীতির অবিচ্ছেদ্য অংশ ছিল। বর্তমানে মাহুতেরা বহু দেশে বনায়ন পরিষেবা এবং কাঠের গুঁড়ি বহন শিল্পে নিযুক্ত হয়, এর পাশাপাশি ভ্রমণেও তারা নিযুক্ত হয়।
ট্যাবলেট কম্পিউটার
thumb|300px|দুটি জনপ্রিয় ট্যাবলেট কম্পিউটার, [[অ্যাপল ইনকর্পোরেটেড|অ্যাপলের আইপ্যাড (বামে) এবং আমাজনের ফায়ার ট্যাবলেট (ডামে)]]
একটি ট্যাবলেট কম্পিউটার (সাধারণভাবে ট্যাবলেট নামে পরিচিত), হল এক ধরনের মোবাইল কম্পিউটার। প্রচলিত কম্পিউটার মাউসের পরিবর্তে এই যন্ত্রে থাকে স্পর্শকাতর পর্দা, যা হাতের আঙুলের স্পর্শ বা অন্যান্য অঙ্গভঙ্গী বুঝতে সক্ষম। টাইপিং এর জন্য এই যন্ত্রে ব্যবহৃত হয় পর্দায় প্রদর্শিত ভার্চুয়াল কিবোর্ড। ট্যাবলেট কম্পিউটার স্মার্টফোন এবং পার্সোনাল ডিজিটাল অ্যাসিস্ট্যান্টের চেয়ে আকারে কিছুটা বড় হয়। এটি আড়াআড়িভাবে ৭ ইঞ্চি বা তার চেয়েও আকারে বড় হয়।
যদিও এটি সাধারণভাবে স্বয়ংসম্পূর্ণ, তবুও এটিকে ভৌত কিবোর্ড বা অন্যান্য যন্ত্রের সাথে যুক্ত করা যায়। অপসৃতপূর্ণ কিবোর্ড যুক্ত কিছু হাইব্রিড কম্পিউটার ১৯৯০ এর মাঝামাঝি সময় থেকে বিক্রয় শুরু হয়। পরিবর্তনীয় স্পর্শকাতর পর্দা যুক্ত নোটবুক কম্পিউটারে একীভূতকৃত কিবোর্ড থাকে যা সুইভেল বা স্লাইড সংযোগের মাধ্যমে লুকানো যায়। বুকলেট ট্যাবলেটে দ্বৈত স্পর্শ পর্দা থাকে এবং এটিকে নোটবুক হিসেবেও ব্যবহার করা যায় এবং এর একটি পর্দায় ভার্চুয়াল কিবোর্ড প্রদর্শিত হয়।
এর ধারণা করা হয় বিংশ শতাব্দীর মাঝামাঝি সময়ে এবং শতাব্দীর শেষ দুই দশকে এর উন্নয়ন করা হয়। ২০১০ সালে এসে এই যন্ত্র জনপ্রিয় হয়ে ওঠে।
thumb|[[কিন্ডল ফায়ার, আমামাজনের একটি ট্যাবলেট কম্পিউটার।]] থাম্ব|গ্রাফিক ট্যাবলেট ২০১২ সালের মার্চ অনুযায়ী, যুক্তরাষ্ট্রে ইন্টারনেট ব্যবহারকারীদের ৩১ শতাংশই ট্যাবলেট ব্যবহার করেন। যা বিশেষ করে ভিডিও বা সংবাদ প্রদর্শনের জন্য ব্যবহৃত হয়। ২০১২ সালে, ট্যাবলেটের মধ্যে সর্বোচ্চ বিক্রিত হয় অ্যাপলের আইপ্যাড। ২০১০ সালের ৩ এপ্রিল, বাজারে ছাড়ার পর থেকে ২০১২ সালের অক্টোবরের মাঝামাঝি সময় পর্যন্ত এটি প্রায় ১০০ মিলিয়ন বিক্রিত হয়। এর পরেই রয়েছে অ্যামাজনের কিন্ডল ফায়ার (৭ মিলিয়ন) এবং বার্নেস এবং নোবেলসের নুক (৫ মিলিয়ন)।
ইতিহাস
thumb|right|১৮৮৮ [[টেলঅটোগ্রাফ মেধাস্বত্ত্ব মডেল।]] পেন কম্পিউটিং এর উন্নয়নের সাথেই ট্যাবলেট কম্পিউটার এবং এর সাথে সম্পর্কিত অপারেটিং সিস্টেমের উদ্ভব ঘটে। একটি সমতল ডিসপ্লেতে ডাটা ইনপুট এবং আউটপুট সমৃদ্ধ বৈদ্যুতিক যন্ত্র ১৮৮৮ সাল থেকেই অস্তিমান ছিল। এধরনের যন্ত্রে ডিসপ্লে হিসেবে ব্যবহৃত হয় একটি কাগজ এবং ইলেক্ট্রোমেকানিক্যাল অ্যাক্টুয়েটরের সাথে সংযুক্ত একটি কলম। বিংশ শতাব্দির পুরোটা জুড়েই এধরনের বৈশিষ্ট্য সমৃদ্ধ যন্ত্র কল্পনা করা হয় এবং উদ্ভাবনও করা হয়, কখনও ব্লুপ্রিন্ট, প্রোটোটাইপ হিসেবে অথবা কখনও বানিজ্যিক পণ্য হিসেবে। ১৯৮০ এর দশকে বিভিন্ন কোম্পানি কিছু বাণিজ্যিক পণ্য অবমুক্ত করে।
সনদ (হাদিস)
হাদিসের সনদ হলো হাদিস বর্ণনাকারীদের পরস্পরা অর্থাৎ নবি সা. থেকে যে সকল বর্ণনাকারীর মাধ্যমে হাদিস সিহাহ সিত্তার গ্রন্থাকার বা তাদের সমসাময়িক ভিন্ন কোনো গ্রন্থাকার পর্যন্ত এসেছে, তাদের সমষ্টিকে সনদ বলা হয়। হাদিসের প্রতিটি সনদের প্রথম রাবি (বর্ণনাকারী) অবশ্যই সাহাবি হতে হবে।
বঙ্গসোনাহাট ইউনিয়ন
১০নং বঙ্গসোনাহাট ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
নামকরণ
ইউনিয়ন এর নাম করন এর সঠিক ইতিহাস জানা নেই, তবে ভারত রাজ্যের সোনাহাট থেকে এই এলাকার নাম করা হয় বাংলা সোনাহাট অথবা বঙ্গ সোনাহাট
অবস্থান
সোনাহাট ইউনিয়নের উত্তর পার্শ্বে চর-ভূরুঙ্গামারী ইউনিয়ন, পশ্চিম পার্শ্বে পাইকের ছড়া ইউনিয়ন, পূব পার্শ্বে ভারতের আসাম রাজ্য, পুর্ব দক্ষিনে বলদিয়া ইউনিয়ন ও দক্ষিণ পার্শ্বে আন্ধারীঝাড় ইউনিয়ন অবস্থিত।
গ্রাম ও মৌজা
মৌজার সংখ্যা: ০৫ টি, ১) ভরতেরছড়া, ২) বানুর কুটি, ৩) চর বলদিয়া, ৪) চর বলদিয়া, ৫) মাহিগঞ্জ।
গ্রামের সংখ্যা: ৯টি- ১) বানুর কুটি, ২) ঢাকাইয়া পাড়া, ৩) চরৃয়া, ৪) গয়াবাড়ী, ৫) ভরতের ছড়া, ৬) উত্তর ভরতের ছড়া ৭) কামারটারী, ৮) চকানিপাড়া গনাইর কুটি, ৯) মাহিগঞ্জ চান্দুনিয়া।
যোগাযোগ ব্যবস্থা
ভূরুঙ্গামারী বাসষ্ট্যান্ড হতে অটো অথবা রিক্সা যোগে পাকা মেইন রাস্তায় সোনাহাট ইউনিয়নের আসা যায়। যোগাযোগ ব্যবস্থা খুবই সহজ। সোনাহাট ইউনিয়ন পরিষদ হতে সোনাহাট স্থল বন্দর ২.০০ কিলোমিটার। সোজা মেইন রোড সোনাহাট স্থল বন্দরের দিকে চলে গিয়েছে। সোনাহাট স্থল বন্দর যাওয়ার সময় সোনাহাট ক্যাম্প পাওয়ায় যায়। খুবই সুন্দর মনোরম পরিবেশে সোনাহাট  স্থল বন্দর অবস্থিত।
কারুবকী
সংক্ষিপ্ত জীবনী
ইতিহাসবিদ এম. এন. দাসের মতে, কারুবকী ছিলেন একজন জেলের কন্যা যিনি বৌদ্ধ ধর্মে ধর্মান্তরিত হয়ে ভিক্ষুণী হয়েছিলেন। মৌর্য্য সম্রাট অশোক বৌদ্ধ ধর্মে ধর্মান্তরিত হওয়ার পর তাকে বিবাহ করেন। কারুবকী অশোককে ধর্মের পথে চালিত করেন। ধার্মিক হওয়ার সাথে সাথে কারুবকী দান ধ্যানের জন্যেও বিখ্যাত ছিলেন। একটি অশোক স্তম্ভে খোদিত শিলালিপিতে উৎকীর্ণ রয়েছে যে, কারুবকীর উপদেশে অশোক তার জীবনধারা পরিবর্তন করেন ও জনগণের কল্যাণের জন্য বিভিন্ন পদক্ষেপ গ্রহণ করেন। এই শিলালিপিতে কারুবকীকে রাজকুমার তিবলের মাতা হিসেবে উল্লেখ করা হয়েছে।  অশোকের কোন শিলালিপিতে অন্য পত্নী ও সন্তানদের নাম উল্লেখ না থাকায়  মনে করা হয় যে, কারুবকী ও তিবল সম্রাটের প্রিয় ছিলেন, কিন্তু সম্ভবতঃ অশোকের পূর্বে মৃত্যু হওয়ায় তিবল তার উত্তরাধিকারী হতে পারেননি।
মাউন্ট এলিজাবেথ হাসপাতাল
মাউন্ট এলিজাবেথ হাসপাতাল বা সংক্ষেপে মাউন্ট ই নামে পরিচিত একটি ৩৪৫-শয্যার বেসরকারী হাসপাতাল। সিঙ্গাপুরের এই হাসপাতাল একটি বেসরকারী কোম্পানি, পার্কওয়ে হেলথ কোম্পানি কর্তৃক অধিকৃত ও পরিচালিত। ১৯৭৬ সালে নির্মাণ কাজ শুরু হওয়া এই হাসপাতাল প্রাতিষ্ঠানিকভাবে ১৯৭৯ সালের ৮ই ডিসেম্বরে যাত্রা শুরু করে। হাসপাতালটিতে একই সাথে হৃদরোগ, ক্যান্সার চিকিৎসা, কিডনি রোগ, স্নায়ুজনিত রোগসহ বিভিন্ন ধরনের সেবা প্রদান করা হয়। এছাড়াও এই হাসপাতালটি একই সাথে একাধিক অঙ্গ প্রতিস্থাপন করার অস্ত্রোপচার সম্পন্নে জন্য প্রসিদ্ধ। ১৯৯৫ সাল থেকে পার্কওয়ে হোল্ডিংস লিমিটেড হাসপাতালটির মালিকানা অধিকার করেছে।
সিঙ্গাপুরের মাউন্ট এলিজাবেথের অর্কার্ড সড়কে অবস্থিত এই হাসপাতাল জয়েন্ট কমিশন ইন্টারন্যাশনাল (জয়েন্ট কমিশন মার্কিন যুক্তরাষ্ট্রের একটি অলাভজনক স্বাস্থ্য সংস্থা) দ্বারা স্বীকৃত। সিঙ্গাপুরের প্রথম কোনো বেসরকারী হাসপাতাল হিসেবে এখানেই সর্বোপ্রথম ওপেন-হার্ট সার্জারি অস্ত্রোপচার করা হয় এবং আণবিক ঔষধ সেন্টার প্রতিষ্ঠা করা হয়। বিশেষজ্ঞ ডাক্তারের পাশাপাশি আধুনিক প্রযুক্তি ও তা ব্যবহারের জন্য প্রশিক্ষিত জনবল রয়েছে।
ব্রুনাই-এর রাজপরিবার হাসপাতালটিতে একটি রাজকীয় সুইট প্রতিষ্ঠা করেছিল। অবশ্য পরে এই রাজকীয় কক্ষটি অন্যান্য রোগীদের ব্যবহারের জন্যেও খুলে দেয়া হয়।
২০১৬ সালের হিসাব মতে, হাসপাতালটিতে চার শয্যার ওয়ার্ডে একটি শয্যার জন্য প্রতিরাতে ২৭৬ মার্কিন ডলার গুণতে হয়। সম্পূর্ণ নিজস্ব রুমের খরচ রাত প্রতি ৬৪০ মার্কিন ডলার।
সিঙ্গাপুর এবং দক্ষিণ-পূর্ব এশিয়ার রোগী ছাড়াও সারা বিশ্বে বিভিন্ন দেশ থেকে এই হাসপাতালে চিকিৎসাসেবা নিতে মানুষ আসে। হাসপাতালটির কর্মীরা ইন্দোনেশীয় ভাষা, রুশ ভাষা এবং মাওয় ভাষাতেও পারদর্শী। হাসপাতালের দ্বিতীয় তলায় ঔষধের দোকানপাট রয়েছে।
বাংলাদেশের একাধিক বরেণ্য ব্যক্তিত্ব বিভিন্ন সময় এই হাসপাতালের সেবা গ্রহণ করেছেন। ২০১৩ সালের ২০শে মার্চ বাংলাদেশের ১৯তম রাষ্ট্রপতি জিল্লুর রহমান ফুসফুসের সংক্রমণ ব্যাধিতে চিকিৎসাধীন অবস্থায় মৃত্যুবরণ করেন।
হংকং জাতীয় ক্রিকেট দল
হংকং ক্রিকেট দল (Hong Kong cricket team) আন্তর্জাতিক ক্রিকেটে হংকংয়ের প্রতিনিধিত্বকারী ক্রিকেট দল। দলটি ১৮৬৬ সালে সর্বপ্রথম ক্রিকেট খেলায় অংশ নেয়। ১৯৬৯ সাল থেকে হংকং দল আন্তর্জাতিক ক্রিকেট কাউন্সিলের সহযোগী সদস্য দেশের মর্যাদা পায়। বর্তমানে দলটি আইসিসি’র র‌্যাঙ্কিং প্রথায় ২০তম এবং টেস্ট বহির্ভূত দেশ হিসেবে এশিয়ায় তৃতীয় সর্বোচ্চ র‌্যাঙ্কিংধারী দল।
ইতিহাস
হংকং ক্রিকেট অ্যাসোসিয়েশন কর্তৃক হংকং ক্রিকেট দল পরিচালিত হচ্ছে। ২০০৪ সালের এশিয়া কাপ প্রতিযোগিতায় অংশগ্রহণের মাধ্যমে প্রথম একদিনের আন্তর্জাতিকে অংশগ্রহণের সুযোগ লাভ করে। ১৯৮২ সাল থেকে দলটি ২০০৫ সাল বাদে প্রতিটি আইসিসি ট্রফি প্রতিযোগিতায় অংশগ্রহণ করেছে। ২০০৫ সালে আইসিসি আন্তঃমহাদেশীয় কাপে অংশ নেয়। ২০১৮ সালের এশিয়া কাপে হংকং পাকিস্তানের কাছে হেরে যায়। তবে ভারতের বিপক্ষে মাত্র ২৬ রানে পরাজিত হয়। ওপেনিং পার্টনারশিপে হংকং তাদের ১৭৪ রানের সর্বোচ্চ রেকর্ড গড়ে।
আইসিসি বিশ্ব টুয়েন্টি২০
দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৬ষ্ঠ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করেছে। গ্রুপ-পর্বে হংকং দল বাংলাদেশ, নেপাল ও আফগানিস্তানের মোকাবেলা করেছে।
২০০৫-এর কাশ্মীর ভূমিকম্প
কাশ্মির ভূমিকম্প ২০০৫ হচ্ছে পাকিস্তান নিয়ন্ত্রিত কাশ্মিরে এবং পাকিস্তানের উত্তর পশ্চিম সীমান্ত প্রদেশের মুজাফফরাবাদ শহরে সংঘটিত একটি ভূমিকম্প। ২০০৫ সালের ৮ অক্টোবর পাকিস্তানের স্থানীয় সময় ৮টা ৫২ মিনিট ও ৩৭ সেকেন্ডে (গ্রিনিচ মান সময়: ০৩:৫২:৩৭) ভূমিকম্পটি সংঘটিত হয়। রিখটার স্কেলে ভূমিকম্পটির মাত্রা ছিলো ৭.৬, যা ১৯০৬ সালে সান ফ্রান্সিসকো, ও ২০০১ সালে গুজরাটে সংঘটিত প্রলয়ংকারী ভূমিকম্পের সমান। এ বছরের ৮ নভেম্বর পর্যন্ত সরকারি হিসাব অনুসারে এ ভূমিকম্পে মৃতের সংখ্যা প্রায় ৭৯,০০০, ভারত নিয়ন্ত্রিত কাশ্মিরে মৃতের সংখ্যা আরো প্রায় ১,৪০০, এবং আফগানিস্তানে ৪ জন। এছাড়া হতাহতের ঘটনা ছাড়াও এই ভূমিকম্পের ফলে বিশাল পরিমাণ অবকাঠামো ধ্বংসপ্রাপ্ত হয়। 1935 সালের কোয়েটা ভূমিকম্পকে অতিক্রম করে এটি দক্ষিণ এশিয়ায় আঘাত হানার সবচেয়ে মারাত্মক ভূমিকম্প বলে বিবেচিত হয়।
জো ভ্যান ফ্লিট
ক্যাথরিন জোসেফিন ভ্যান ফ্লিট (Catherine Josephine Van Fleet; জন্ম: ২৯ ডিসেম্বর ১৯১৫ - ১০ জুন ১৯৯৬) ছিলেন একজন মার্কিন অভিনেত্রী। তিনি চলচ্চিত্র, মঞ্চ ও টেলিভিশনে অভিনয় করেছেন। চার দশকের অধিক সময়ের কর্মজীবনে তিনি তার নিজের বয়সের চেয়ে অধিক বয়সী চরিত্রে অভিনয়ের জন্য প্রসিদ্ধ ছিলেন। তিনি ব্রডওয়ে মঞ্চের দ্য ট্রিপ টু বাউন্টিফুল নাটকে অভিনয় করে ১৯৫৪ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার এবং পরের বছর ইস্ট অব ইডেন চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
কর্মজীবন
১৯৪৬ সালে উইলিয়াম শেকসপিয়ারের দ্য উইন্টার্স টেল মঞ্চনাটকে ডোরকার চরিত্রে অভিনয়ের মাধ্যমে ব্রডওয়ে মঞ্চে ভ্যান ফ্লিটের অভিষেক হয়। কয়েক বছরের মধ্যে তিনি তার অভিনয় দক্ষতা দিয়ে অন্যতম নাট্যধর্মী অভিনেত্রী হিসেবে প্রতিষ্ঠা লাভ করেন। তিনি ১৯৫০ সালে কিং লিয়ার নাটকে রিগান চরিত্রে অভিনয় করেন। ১৯৫২ সালে তিনি প্রথমবারের মত এলিয়া কাজান নির্দেশিত ফ্লাইট ইনটু ইজিপ্ট নাটকে অভিনয় করেন। পরের বছর টেনেসি উইলিয়ামসের বিতর্কিত কামিনো রিয়াল নাটকে কামিল চরিত্র তাকে মঞ্চনাটকে প্রতিষ্ঠা অর্জনে সহায়তা করে। এই নাটকটিও নির্দেশনা দেন কাজান। ভ্যান ফ্লিট পরবর্তীতে তার জীবনে কাজানের প্রভাবের কথা উল্লেখ করেন।
থাম্ব|200px|ডান|ইস্ট অব ইডেন ছবিতে ভ্যান ফ্লিট। ১৯৫৫ সালে কাজান জন স্টাইনবেকের ইস্ট অব ইডেন অবলম্বনে নির্মিত একই নামের চলচ্চিত্রে তাকে ক্যাথি অ্যামস চরিত্রের জন্য নির্বাচন করেন। এই ছবিটি দিয়ে ভ্যান ফ্লিটের চলচ্চিত্রে অভিষেক হয়। এই ছবিতে তার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। ১৯৬০ সাল পর্যন্ত তিনি নিয়মিত চলচ্চিত্রে কাজ করেন এবং এই সময়ে তিনি দ্য রোজ ট্যাটু (১৯৫৫), আই উইল ক্রাই টুমরো (১৯৫৫), দ্য কিং অ্যান্ড ফোর কুইন্স (১৯৫৬) এবং ''গানফাইট অ্যাট দ্য ও.কে. কোরাল (১৯৫৭) ছবিতে অভিনয় করেন। ১৯৫৭ সালে লিলিয়ান গিশ ও ইভা মারি সেন্টের সাথে হর্টন ফুটের দ্য ট্রিপ টু বাউন্টিফুল নাটকে জেসি মে ওয়াটস চরিত্রে অভিনয় করেন। দ্য ট্রিপ টু বাউন্টিফুল'' নাটকে অভিনয়ের জন্য তিনি শ্রেষ্ঠ অভিনেত্রী বিভাগে টনি পুরস্কার লাভ করেন।
ব্যক্তিগত জীবন ও মৃত্যু
ভ্যান ফ্লিট ১৯৪৬ সালে নৃত্য পরিচালক উইলিয়াম বেলসের সাথে বিবাহ বন্ধনে আবদ্ধ হন। বেলস ১৯৯০ সালে মারা যায়। ভ্যান ফ্লিট ১৯৯৬ সালের ১০ই জুন কুইন্সের জামাইকা শহরের একটি হাসপাতালে ৮০ বছর বয়সে মৃত্যুবরণ করেন। তার মরদেহ পুড়িয়ে ফেলা হয়ে এবং ছাই পরিবারের কাছে ফেরত দেওয়া হয়। মৃত্যুকালে তার সন্তান মাইকেল বেলস এবং নাতী আর্ডেন রগো-বেলস জীবিত ছিলেন।
গ্লাসগো সংজ্ঞাহীনতা মাপনী
চোখের নড়াচড়া, কথা বলা, এবং শরীর নড়াচড়ার ক্ষমতার উপর ভিত্তি করে কোনো ব্যক্তির জিসিএস মাত্রা নির্ধারণ করা হয়। এই তিন ধরনের আচরণ পরিমাপকটির তিনটি মাপক উপাদানকে নির্দেশ করে আর তা হচ্ছে চোখ, বাচকতা, এবং মোটর বা নড়াচড়া। কোনো ব্যক্তির জিসিএস মান ৩ (সম্পূর্ণ প্রতিক্রিয়াহীন) থেকে ১৫ (প্রতিক্রিয়াশীল) পর্যন্ত হতে পারে। সাধারণত মস্তিষ্ক আঘাতপ্রাপ্ত হলে (যেমন সড়ক দুর্ঘটনা) সেক্ষেত্রে জরুরী ভিত্তিতে চিকিৎসা প্রদান করার সময় নির্দেশক হিসেবে এই পরিমাপক ব্যবহৃত হয়। এছাড়াও হাসপাতালে চিকিৎসাধীন রোগীদের চেতনার মাত্রা বা প্রতিক্রিয়াশীলতা নির্ণয়েও এর ব্যবহার রয়েছে।
নিম্ন মাত্রার জিসিএস মানের সাথে মৃত্যুর ঝুঁকি বেড়ে যাওয়ার সম্পর্ক রয়েছে। তবে মস্তিষ্কে আঘাতপ্রাপ্ত কোনো ব্যক্তির পরিণতি অনুমান করার ক্ষেত্রে শুধুমাত্র গ্লাসগো কোমা স্কেলের মান ব্যবহার করা অনুচিত।
মান নির্ণয়
দুই বা ততোধিক বয়সের রোগীর ক্ষেত্রে গ্লাসগো কোমা স্কেল ব্যবহৃত হয় এবং চোখ, বাকশক্তি, ও নড়াচড়ার ক্ষমতা — এই তিনটি পরীক্ষার সমন্বয়ে এটি করা হয়। পৃথকভাবে এই তিনটি পরীক্ষার বিভিন্ন ক্ষেত্রে ফলাফলের উপর ভিত্তি করে জিসিএস পরিমাপকে মান নিচের টেবিলে নির্দেশ করা হয়েছে।
১৯৭৮ সালের বাংলাদেশী চলচ্চিত্রের তালিকা
১৯৭৮ সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩৭টি চলচ্চিত্র মুক্তি পায়।
অর্ঘ্য সেন
অর্ঘ্য সেন(Argha Sen) (১১ নভেম্বর, ১৯৩৫ ) প্রখ্যাত ভারতীয়  বাঙালি রবীন্দ্র সংগীত শিল্পী। তিনি ১৯৯৭ খ্রিস্টাব্দে ভারত সরকারের সংগীত নাটক অকাদেমি পুরস্কার লাভ করেন।
সম্মাননা
অর্ঘ্য সেন ১৯৯৭ খ্রিস্টাব্দে ভারত সরকারের সংস্কৃতিচর্চার সর্বোচ্চ ভারতীয় স্বীকৃতি হিসাবে সংগীত নাটক অকাদেমি পুরস্কার (রবীন্দ্র সংগীতে) লাভ করেন এবং 'টেগোর ফেলো' নির্বাচিত হন।
আচারা
প্রস্তুতি
খাদ্যটি তৈরির প্রধান উপকরণ হল কাঁচা পেঁপে । গাজরের কুচি, আদা কুচি , ঝাল , পেঁয়াজ এবং রসুন অন্যান্য সবজির সাথে মেশানো হয় । কিসমিস ও আনারসের টুকরা যোগ করা হয় । শুকনো মরিচ ,গোল মরিচ বিভিন্ন ধরনের ঝালের পূর্ণ মিশ্রণ যোগ করে আচারকে মুখরোচক করা হয় । তারপর এর সাথে পরিমানমত ভিনেগার , চিনি এবং লবণ দেওয়া হয় ।
আচারটি একটি বায়ুপূর্ণ পাত্রে রেফ্রিজারেশন ছাড়াই নিদিষ্ট স্থানে সংরক্ষণ করা হয় । আচারটি বহুদিন স্বাদ ও গন্ধে অক্ষুণ্ণ থাকে ।
আরাফ (ইসলাম)
ইসলামে, আল-আরাফ ( الأعراف  ) হল জান্নাত (স্বর্গ) এবং জাহান্নাম (জাহান্নাম) এর মধ্যে একটি প্রাচীর বিভাজক। যাদের পাপ ও পূণ্য সমান, যারা সম্পূর্ণ মন্দ নয় এবং তারা সম্পূর্ণ ভালও নয়, তাদের জন্য এই স্থান। এই স্থানটিকে একধরনের নির্জন কল্যাণকর শুদ্ধাচার হিসাবে বর্ণনা করা যায় কিন্তু এখানে কোনো শাস্তি নেই।
শব্দটি আক্ষরিক অর্থে ইংরেজিতে "দ্য হাইটস" হিসাবে অনুবাদ করা হয়েছে যার বাংলা অর্থ হল উচ্চতা। এই স্থানটিকে জাহান্নাম এবং জান্নাতের মধ্যে একটি উঁচ প্রাচীর হিসাবে ব্যাখ্যা করা হয়েছে। ইবনে কাথির আরাফকে একটি প্রাচীর বলে বর্ণনা করেছেন যাতে একটি দরজা রয়েছে। এই উঁচু প্রাচীরে এমন লোকেরা বাস করে যারা জাহান্নামের ভয়াবহতা এবং জান্নাতের শান্তিময়তা উভয়ই দেখতে পায়। তারা জান্নাতে প্রবেশ করতে চায়, কিন্তু তাদের পাপ ও পুণ্য সমানভাবে ভারসাম্যপূর্ণ তাই তারা প্রবেশ করতে পারেনা। তবুও আল্লাহর রহমতে তারা জান্নাতে প্রবেশকারী শেষ লোকদের অন্তর্ভুক্ত হবে। ইসলামের ক্যাথলিক পণ্ডিত লুই ম্যাসাইনন বিশ্বাস করতেন যে লিম্বোর খ্রিস্টান ধারণাটি আরাফের মুসলিম ব্যাখ্যা দ্বারা অনুপ্রাণিত হয়েছিল।
কুরআনে সূরা আল-আরাফ, 46-47 এ আরাফ বর্ণনা করা হয়েছে।
আজারবাইজানের জাতীয় পতাকা
আজারবাইজানের জাতীয় পতাকায় তিনটি সমান আকারের অণুভূমিক ডোরা আছে, যাদের বর্ণ যথাক্রমে নীল (উপরে), লাল (মাঝে), ও সবুজ (নিচে)। একটি সাদা বর্ণের নতুন চাঁদ, এবং ৮-কোনা একটি তারকা মাঝের লাল ডোরাটির উপরে অবস্থিত।
৮-কোনা তারকাটি তুর্কী জাতির ৮টি শাখাকে নির্দেশ করছে। নীল বর্ণের ডোরাটি তুর্কীদের প্রতীকি বর্ণ, সবুজ বর্ণটি ইসলাম ধর্মের প্রতীক, আর লাল বর্ণটি প্রগতিকে নির্দেশ করছে। এই পতাকাটি ১৯১০ এর দশকের শেষভাগে স্বাধীন আজারবাইজানে ব্যবহৃত হয়েছিল, তবে ১৯২০ সালে সোভিয়েত ইউনিয়ন আজারবাইজানকে দখল করার পর এর ব্যবহার বন্ধ হয়ে যায়। সোভিয়েত ইউনিয়ন ভেঙ্গে যাওয়ার পর আজারবাইজান স্বাধীন রাষ্ট্র হিসাবে আবার আত্ম প্রকাশ করে, এবং ১৯৯১ সালের ৫ই ফেব্রুয়ারি তারিখ হতে আবার এই পতাকাটি চালু হয়।
কলা
কলা এক প্রকারের বিশ্বব্যাপী জনপ্রিয় ফল। সাধারণত উষ্ণ জলবায়ু সম্পন্ন দেশসমূহে কলা ভাল জন্মায়। তবে দক্ষিণ-পূর্ব এশিয়াই কলার উৎপত্তিস্থল হিসাবে পরিগণিত। বাংলাদেশ সহ পৃথিবীর বহু দেশে কলা অন্যতম প্রধান ফল। বাংলাদেশের নরসিংদী, মুন্সীগঞ্জ, ময়মনসিংহ, যশোর, বরিশাল, বগুড়া, রংপুর, জয়পুরহাট, কুষ্টিয়া, ঝিনাইদহ, চুয়াডাঙ্গা, মেহেরপুর, প্রভৃতি এলাকায় শত শত বৎসর যাবৎ ব্যাপকভাবে কলার চাষ হয়ে আসছে। বাংলাদেশে কলা চাষের সবচেয়ে বড় সুবিধা হল সারা বছর এ দেশের প্রায় সব অঞ্চলের উঁচু জমিতেই এর চাষ করা যায়। পার্বত্য এলাকায় বনকলা, বাংলাকলা, মামা কলাসহ বিভিন্ন ধরনের বুনোজাতের কলা চাষ হয়। । কলম্বিয়া ইত্যাদি ল্যাটিন আমেরিকান দেশে কলা প্রধান অর্থকরী ফসল। প্রাগাধুনিক ভারতীয় অর্থনীতিতেও একটি প্রধান অর্থকরী ফসল হিসাবে কলার চাষাবাদ হতো। খনার বচনে আছে, "কলা রুয়ে না কেটো পাত, তাতেই কাপড়, তাতেই ভাত"।
গাছের বর্ণনা
right|thumb|কলা গাছ থেকে ঝুলন্ত কলার কাঁদি উদ্ভিদ বিজ্ঞানী মালানের মতে ভারতবর্ষ ও চীন কলার জন্মভুমি । কিন্তু আরেক উদ্ভিদ বিজ্ঞানী হিল পাক-ভারত ও মালয়কে কলার উৎপত্তিস্থল বিবেচনা করেছেন। কলাগাছ একটি বীরুৎ শ্রেণির উদ্ভিদ। আবার এটি একবীজপত্রী উদ্ভিদ। অধিকাংশ জাতের গাছই বহুবর্ষজীবী । মাটির নিচে রাইজোম বা কন্দ এবং মাটির ওপরে একটি ছদ্মকাণ্ড বা সিউডোস্টেম নিয়ে এ গাছ গঠিত। কাণ্ড ও পাতা উভয়ই সবুজ। কাঁচা কলা সবুজ, পেকে গেলে তা হলুদ হয়ে যায়। কলাপাতা সরল, পত্রভিত পুরু ও পত্রফলক প্রশস্ত।। পত্রফলকে দৃঢ়, মোটা ও সুস্পষ্ট ও মধ্যশিরা বিদ্যমান। মধ্য শিরার দুই পাশে সমান্তরাল শিরাগুলো বিন্যাসিত হয়। একান্তরক্রমে পাতাগুলোর উৎপত্তি ঘটে । পুষ্পমঞ্জুরী স্পেডিক্স ধরনের এবং নৌকার মত স্পেদ দ্বারা আবৃত থাকে। পুষ্পমঞ্জুরি গোড়ার দিকে ও আগার দিকে পুরুষ এবং নিরপেক্ষ ফুল থাকে। ফুল সাধারণত একপ্রতিসম উভলিঙ্গ। তবে কখনো কখনো একলিঙ্গ পুষ্পও দেখা যায় । ফুলের ব্রাক্টের রঙ অ্যান্থসায়ানিনের জন্য লালচে, গোলাপী বা বেগুনী হয়ে থাকে । ফুলে ছয়টি পাঁপড়ি পরস্পর ৩টি করে ২টি আবর্তে সজ্জিত থাকে। এগুলো যুক্ত বা পৃথক উভয়ভাবেই বিন্যস্ত থাকতে পারে। ফুলে পুংকেশর ৫টি, সবগুলোই উর্বর। যখন ৫টি দেখা যায় তখন অন্যটি অনুন্মোচিত বা অনুপস্থিত থাকে। স্ত্রী স্তবকের ৩টি গর্ভপত্র সংযুক্ত অবস্থায় দেখা যায় । ডিম্বাশয় অধোগর্ভ এবং তিনটি প্রকোষ্ঠ বিশিষ্ট। এর অমরাবিন্যাস অক্ষীয় ধরনের এবং ফল একক, সরস, ও বেরি(Berry) প্রকৃতির ।
প্রজাতি ও জাত
কলা Musaceae পরিবারের একটি উদ্ভিদ। এর দুটি গণ আছে যথা: Ensete ও Musa। এ পরিবারে প্রায় ৫০টি প্রজাতি অন্তর্ভুক্ত । Ensete গণের মাত্র ৬-৭টি প্রজাতি আছে, তবে এর মধ্যে মাত্র একটি প্রজাতি এ পর্যন্ত ইথিওপিয়ায় জন্মানো সম্ভব হয়েছে। Musa গণের প্রায় ৪০টি প্রজাতি রয়েছে। এর অধিকাংশ প্রজাতির উৎপত্তি দক্ষিণ-পশ্চিম এশিয়ায়। প্রায় সব আবাদকৃত কলাই এ প্রজাতির অন্তর্ভুক্ত । এই গণকে আবার ৫টি ভাগে ভাগ করা হয়েছে। বাংলাদেশে প্রায় ১৯টি জাত রয়েছে । পার্বত্য এলাকায় বাংলা কলা, বন কলা, মামা কলা ইত্যাদি নামেও কলার কিছু বুনো জাত দেখা যায়। ক্রমশ কলার জাতের সংখ্যা বাড়ছে। গাছের বৈশিষ্ট্য অনুসারে বাংলাদেশের বিভিন্ন জাতের কলা গাছকে দুটি ভাগে ভাগ করা হয়েছে যথা: লম্বা জাতের গাছ ও খাটো জাতের গাছ। পাকা অবস্থায় খাওয়ার জন্য কলার জাত ৪ প্রকার যথা:joo right|thumb|250px|হলুদবর্ণ পাকা কলা
কলার গুণাগুণ
কলা বিভিন্ন গুণাগুণে সমৃদ্ধ একটি ফল। এর পুষ্টিগুণ অধিক। এতে রয়েছে দৃঢ় টিস্যু গঠনকারী উপদান যথা আমিষ, ভিটামিন এবং খনিজ। কলা ক্যালরির একটি ভাল উৎস। এতে কঠিন খাদ্য উপাদান এবং সেই সাথে পানি জাতীয় উপাদান সমন্বয় যে কোন তাজা ফলের তুলনায় বেশি। একটি বড় মাপের কলা খেলে ১০০ ক্যালরির বেশি শক্তি পাওয়া যায়। কলাতে রয়েছে সহজে হজমযোগ্য শর্করা। এই শর্করা পরিপাকতন্ত্রকে সহজে হজম করতে সাহায্য করে। কলার মধ্যে থাকা আয়রন রক্তে হিমোগ্লোবিন উত্‍পাদনে সাহায্য করে। গবেষকরা জানান, রক্তচাপ নিয়ন্ত্রণ এবং স্বাভাবিক রক্তপ্রবাহ নিশ্চিত করতে দেহে পটাশিয়ামের উপস্থিতি অত্যন্ত জরুরি। এছাড়াও দেহে পটাসিয়ামের আদর্শ উপস্থিতি নিশ্চিত করা গেলে কমে যায় স্ট্রোকের ঝুঁকিও। আর এই উপকারী পটাশিয়াম কলায় আছে প্রচুর পরিমাণে। গবেষকরা দেখেছেন, একটি কলায় প্রায় ৫০০ মিলিগ্রাম পটাসিয়াম থাকে। আর মানবদেহে প্রতিদিন ১৬০০ মিলিগ্রাম পটাশিয়ামের যোগান দেয়া গেলেই স্ট্রোকের হাত থেকে বছরে বেঁচে যেতে পারে ১০ লক্ষ মানুষ। এছাড়া কলাতে আছে ভিটামিন বি৬ থাকে যা গ্লুকোজকে শক্তিতে রূপান্তরিত করতে সাহায্য করে। এর ফলে মস্তিষ্কের কর্মদক্ষতা বৃদ্ধি পায়। এছাড়া এতে থাকা আয়রন শিশুদের  মস্তিষ্কের বিকাশের জন্য প্রয়োজনীয়।
খাদ্যগুণ
প্রতি ১০০ গ্রাম পরিমাণ কলায় যে খাদ্যগুণ আছে তার বিশ্লেষণ নিম্নরূপঃ
উৎপাদন
২০১৭ সালে সারা বিশ্বে পাকা কলা এবং কাঁচা কলার মোট উৎপাদন ছিল ১৫৩১ লক্ষ টন। মোট উৎপাদনের ২৭% এর বেশি ভারত ও চীন এই দুটি দেশ মিলে করেছিল।
নৌমুলে, দৈলেখ
নৌমুলে পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৬১০ জন এবং খানার সংখ্যা ছিল ২৫১ টি।
২০১০ লাদাখ বন্যা
২০১০ লাদাখের বন্যার ঘটনাটি ৬ই আগস্ট ২০১০ তারিখে লাদাখের একটি বৃহত অংশ জুড়ে ঘটেছিল, যা ভারতের দক্ষিণাঞ্চলীয় জম্মু ও কাশ্মীরের একটি অঞ্চল। লেহ অঞ্চলের প্রধান শহরসহ ৭১ টি শহর ও গ্রাম ক্ষতিগ্রস্ত হয়েছে। কমপক্ষে ২৫ জন লোক মারা গেছে বলে জানা গেছে, ছয়জন বিদেশী পর্যটক ছিলেন, মেঘের ঝড় এবং ভারী রাতের বর্ষণে ফ্লাশ বন্যা, কাদা ফোঁটা এবং ধ্বংসাবশেষ প্রবাহ সৃষ্টি হয়। ঝড়টির প্রাথমিক পরিপ্রেক্ষিতে ২০০ জন লোক অনুপস্থিত ছিল, এবং বন্যার পর হাজার হাজার ঘরবাড়ি গৃহহীন হয়ে পড়ে এবং সম্পত্তি ও অবকাঠামোর ব্যাপক ক্ষতি সাধিত হয়।  সামগ্রিকভাবে, এই বন্যা দ্বারা ৯,০০০ লোক সরাসরি প্রভাবিত হয়।
ইন্দ্রপ্রস্থ
right|thumb|500px|অর্জুন ও শ্রীকৃষ্ণ এক উঁচু স্থান থেকে ইন্দ্রপ্রস্থ নগরী দেখছেন ইন্দ্রপ্রস্থ (আক্ষরিক অর্থে: ইন্দ্রের শহর) ছিল মহাভারতের পাণ্ডবদের রাজ্যের রাজধানী। বর্তমান নতুন দিল্লী যে অঞ্চলে অবস্থিত, ইন্দ্রপ্রস্থের অবস্থান ছিল সেই একই অঞ্চলে। এই শহরটি খাণ্ডবপ্রস্থ নামেও পরিচিত, যা যমুনা তীরবর্তী একটি বনাঞ্চল।
মহাভারতে ইন্দ্রপ্রস্থ
মহাভারতের আদিপর্বে রাজ্যলাভ পর্বে আছে, ধৃতরাষ্ট্র যুধিষ্ঠিরের পাঁচ ভ্রাতুষ্পুত্রকে কুরু-রাজধানী হস্তিনাপুর থেকে কিছু দূরবর্তী যমুনাতীরবর্তী খাণ্ডবপ্রস্থে বসবাস করতে বলেন। তখন যুধিষ্ঠির তার ভাইদের সঙ্গে খাণ্ডবপ্রস্থে যান। সেখানে তিনি সৌধমালাশোভিত পরিখাপ্রাকারবেষ্টিত উপবন-সরোবর-ভূষিত স্বর্গধামতুল্য যে নগর স্থাপন করেন, কালক্রমে তাই সাহিত্য ও ইতিহাসে যুধিষ্ঠিরের রাজধানী ইন্দ্রপ্রস্থ নামে প্রসিদ্ধি লাভ করেছে।
পদ্মপুরাণে ইন্দ্রপ্রস্থ
পদ্মপুরাণে আছে, ইন্দ্র এ স্থানে স্বর্ণযূপ দিয়ে অনেক যাগযজ্ঞ করেছিলেন এবং সেসব যজ্ঞে ব্রাহ্মণদের বহু রত্নপ্রস্থ দান করেছিলেন। এজন্য এ স্থানের নাম ইন্দ্রপ্রস্থ। এখানে মৃত্যুবরণ করলে মানুষ পুনর্জন্মের হাত থেকে অব্যাহতি লাভ করে। এই শহরের আয়তন সাত যোজন। ইতিহাসের নানা উত্থান-পতনের মধ্যে যমুনা তীরবর্তী নিগমবোধ ঘাট এখনও প্রাচীন ইন্দ্রপ্রস্থের পবিত্র মহিমা বহন করছে।
জন্ম নাম
জন্ম নাম হল একজন ব্যক্তির জন্মের সময় দেওয়া নাম। শব্দটি একটি উপাধি, প্রদত্ত নাম বা পুরো নামের ক্ষেত্রে প্রযোজ্য হতে পারে।  যেখানে একটি জন্ম আনুষ্ঠানিকভাবে নিবন্ধিত করা প্রয়োজন, সম্পূর্ণ নাম জন্ম নিবন্ধন বা জন্ম সনদপত্রে প্রবেশ করানো হয়। এই সত্য যে ব্যক্তির আইনি নাম গঠিত হতে পারে। পশ্চিমা বিশ্বে প্রায়শই অনুমান করা হয় যে জন্ম থেকে নাম (বা সম্ভবত বাপ্তিস্ম বা ব্রিট মিলহা থেকে) স্বাভাবিক জীবনে প্রাপ্তবয়স্ক হওয়া পর্যন্ত অব্যাহত থাকবে। হয় সারা জীবন বা বিবাহ পর্যন্ত।  উদ্বেগের কিছু সম্ভাব্য পরিবর্তন হল মধ্যম নাম, ছোট আকারের পরিবর্তন, পিতামাতার অবস্থার সাথে সম্পর্কিত পরিবর্তন (পিতামাতার বিবাহবিচ্ছেদ বা বিভিন্ন পিতামাতার দ্বারা দত্তক নেওয়ার কারণে) এবং লিঙ্গ পরিবর্তন। কিছু সংস্কৃতিতে কেসগুলি ব্যাপকভাবে পৃথক হয় যে একটি জন্মের নাম শুধুমাত্র শৈশবের জন্য, জীবনের জন্য নয়।
ওয়াহবি খাজরি
ওয়াহবি খাজরি (وهبي خزري; জন্ম: ৮ ফেব্রুয়ারি ১৯৯১) হলেন তিউনিসিয়ার একজন পেশাদার ফুটবলার, যিনি লিগ ১ ক্লাব স্তাদ রেনে এফসি হতে প্রিমিয়ার লিগ ক্লাব সান্ডারল্যান্ড এসোসিয়েশন ফুটবল ক্লাবে ধারে এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
জ্যেষ্ঠ দল
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
চলপতি রাও
চলপতি রাও (৮ মে ১৯৪৪ – ২৪ ডিসেম্বর ২০২২) ছিলেন একজন ভারতীয় চলচ্চিত্র অভিনেতা এবং প্রযোজক। চলচ্চিত্রে তিনি তার কৌতুক ও খলনায়ক চরিত্রে অভিনয়ের জন্য পরিচিত। তার আদিনিবাস অন্ধ্রপ্রদেশ রাজ্যের কৃষ্ণ জেলার বালিপারু গ্রামে। তিনি বিভিন্ন ভূমিকায় প্রায় ৬০০টি চলচ্চিত্রে অভিনয় করেছিলেন।
ব্যক্তিগত জীবন
তার ছেলে রবি বাবু, তিনি তেলুগু চলচ্চিত্রের একজন অভিনেতা, পরিচালক ও প্রযোজক।
প্রযোজক হিসাবে
প্রযোজক হিসাবে চলচ্চিত্রের তালিকা:
শ্রী সূর্য্য পাহাড়
শ্রী সূর্য পাহাড় (শ্ৰী সূৰ্য পাহাৰ) গোয়ালপাড়া জেলা থেকে প্রায় ১২ কিলোমিটার দক্ষিণ-পূর্বে এবং বোঙ্গাইগাঁ এখান থেকে নিকটতম শহর। গুয়াহাটি থেকে প্রায় ১৩২ কিলোমিটার উত্তর-পশ্চিমে, ভারতের আসামের একটি উল্লেখযোগ্য তবে অপেক্ষাকৃত অজানা প্রত্নতাত্ত্বিক স্থান। এই জায়গাটি একটি পার্বত্য অঞ্চল যেখানে বেশ কয়েকটি শিলা কাটা শিবলিঙ্গ, ভোটদানকারী স্তূপ এবং হিন্দু, বৌদ্ধ এবং জৈন মণ্ডলের দেবদেবীরা প্রায় এক কিলোমিটার অঞ্চলে ছড়িয়ে ছিটিয়ে রয়েছে। সাইটটি শ্রী সূর্যের পাহাড় (পাহাড়) কেন্দ্রিক, যা শিব লিঙ্গাস (লিঙ্গাম) দিয়ে ভরাট করা হয়েছে। জনপ্রিয় বিশ্বাস হ'ল ৯৯৯৯৯ শিব লিঙ্গ গুলি এখানে দ্বিতীয় কাশী (যেখানে ১,০০০০০ শিব লিঙ্গ ছিল) গড়ে তোলার জন্য ব্যাস এখানে খোদাই করেছিলেন এবং এটি একবার এই অঞ্চলের অন্যতম পবিত্র তীর্থস্থান ছিল। এই পাহাড়গুলিতে একবার কয়টি লিঙ্গাম আঁকা ছিল ঠিক কোন ঐতিহাসিক প্রমাণ পাওয়া যায় নি, তবে এখনও তাদের মধ্যে শত শত অবধি ছোট থেকে বড় আকারের, পাহাড়ের পাদদেশে সর্বত্র ছড়িয়ে ছিটিয়ে থাকা এবং বহু শতাব্দী অবহেলা ও চালচলনের পরে বিস্তৃত অঞ্চল জুড়ে রয়েছে। পাহাড়ের লিঙ্গাদের সঠিক চিত্র (এবং অন্যান্য দেবদেবীদের ও ধ্বংসাবশেষগুলি) বৈজ্ঞানিকভাবে এখনও গণনা করা যায় নি।
কয়েক বছর আগে, কিছু প্রত্নতাত্ত্বিকেরা শ্রী শূন্যে কয়েকটি শিব লিঙ্গ এবং কয়েকটি বাড়ি আবিষ্কার করেছিলেন - এমন ফলাফল যা বহু শতাব্দী আগে শ্রী সূর্য পাহাড়ের আশেপাশে একটি সমৃদ্ধ সভ্যতা প্রতিষ্ঠিত ছিল যে দীর্ঘকালীন বিশ্বাসকে নিশ্চিত করেছিল। বাড়ির জটিল ও বৈজ্ঞানিক নকশাগুলি শিল্পের নকশাকৃত ইট দিয়ে কিছু প্রত্নতাত্ত্বিকদের এমনকি এমনকি বিশ্বাস করেছিল যে শ্রী সূর্য পাহাড়ের ইতিহাস আরও অনাবৃত করে প্রাচীন আসাম ও ভারতের ইতিহাস বোঝার পরিবর্তন ঘটায়। কিছু পণ্ডিত এমনকি বিখ্যাত চীনা ভ্রমণকারী হুয়ান সাংসের বিবরণ উল্লেখ করে বলেছিলেন যে এটি শ্রী সূর্য পাহাড় ছিল এবং গুয়াহাটি নয় যে কুমার ভাস্কর বর্মণের (৬০০–৬৫০) রাজ্যের রাজধানী প্রাগজ্যোতিষপুর বা প্রাগজ্যোতিষ কিংডমের প্রাচীন ভূমি ছিল। এই দাবিটি শক্তিশালী করার জন্য পাগলেটেকের নিকটস্থ প্রত্নতাত্ত্বিক সাইটের অনুসন্ধানগুলি উদ্ধৃত করা হয়েছে। শ্রী সূর্য পাহাড় যেহেতু ব্রহ্মপুত্র নদীর তীরের খুব নিকটবর্তী, অতীতে এটি সম্ভবত একটি গুরুত্বপূর্ণ বাণিজ্য কেন্দ্র বা প্রশাসনের আসন হতে পারে।
শ্রী সূর্য পাহাড়ের আর একটি তাত্পর্যপূর্ণ তাৎপর্য হ'ল এটি একবার হিন্দু, বৌদ্ধ ও জৈন ধর্ম সম্পর্কিত অসংখ্য ভাস্কর্য এবং অন্যান্য ধ্বংসাবশেষ থেকে স্পষ্টতই তিনটি ধর্মের সংমিশ্রণ ছিল।
হিন্দু ধর্মের অবশেষ
থাম্ব|সূর্য পাহাড়ের শিব মন্দির থাম্ব|সূর্য পাহাড়ের ধ্বংসাবশেষ 'শ্রী সূর্য পাহাড়' নাম থেকেই বোঝা যায় যে সাইটটি সম্ভবত সূর্য (সূর্য) উপাসনার সাথে জড়িত ছিল। সাহিত্যের বিবরণগুলি প্রমাণিত করে যে প্রাচীন অসমে পূজা করা অন্যান্য হিন্দু দেবদেবীদের মধ্যে 'সূর্য' (বা সূর্যদেব) এর সাংস্কৃতিক ইতিহাসে একটি বিশিষ্ট স্থান দখল করেছে। প্রাচীন আসামে সূর্য উপাসনার প্রায় দুটি আসন কালিকা-পুরাণে (সি। দশম শতাব্দীতে) উল্লেখ পাওয়া যায়। কেন্দ্রগুলির মধ্যে একটি শ্রী সূর্য পাহাড় হিসাবে চিহ্নিত করা হয়েছে যা সংস্কৃতির আইকনোগ্রাফিক তাত্পর্যও বহন করে।
কিছু প্রত্নতাত্ত্বিকরা বিশ্বাস করেন যে একটি খোদাই করা পাথরের স্ল্যাব, যা এখন শ্রী সূর্য মন্দিরে রাখা হয়েছিল এবং এটি ‘সূর্য’ হিসাবে উপাসনা করা হতে পারে, এটি সূর্য মন্দিরের সিলিং তৈরির বিচ্ছিন্ন অংশ হতে পারে। স্ল্যাবের বৃত্তাকার খোদাইয়ের কেন্দ্রীয় চিত্রটি প্রজাপতি হিসাবে চিহ্নিত হয়েছে, যা একটি অভ্যন্তরীণ বৃত্তের ভিতরে খোদাই করা হয়েছে যখন চারপাশের বাইরের বৃত্তটি বারোটি পদ্মের পাপড়ি আকারে রয়েছে। প্রতিটি পদ্মের পাপড়িতে একটি আদিত্যের বসার চিত্র রয়েছে। এই বারোটি আদিত্যকে ধাত্রী, মিত্র, আর্যমন, রুদ্র, বরুণ, সূর্য, ভাগা, বিবাসবান, পুশান, সাবিত্রী, ত্বস্ত্রি ও বিষ্ণু নামে বারোটি সৌর দেবতা হিসাবে বর্ণনা করা হয়েছে।
শিব লিঙ্গ এবং 'প্রজাপতি' স্ল্যাবের অসংখ্য পাথর খোদাই ছাড়াও এখানে হিন্দু দেবদেবীদের অনেকগুলি শিলা খোদাই রয়েছে যা শ্রী সূর্য পাহাড়ের তলদেশ এবং এর আশেপাশের অঞ্চলে দেখা যায়। এর মধ্যে উল্লেখযোগ্য হ'ল শিব এবং বিষ্ণুর ভাস্কর্য প্যানেল। মাথার উপরে একটি সাত-হুডের ছাউনিযুক্ত বারো-সজ্জিত বিষ্ণু বিশিষ্ট stands এটি দাসভূজা দুর্গা হিসাবে পূজিত হয়। নেকলেস, কুণ্ডলাস, আর্মলেটস, মালা ইত্যাদিতে সজ্জিত এই দেবতাটি পদ্মের উপরে উঠে দাঁড়িয়ে আছে।
বারো-সশস্ত্র 'বিষ্ণু' ভাস্কর্যটির সনাক্তকরণ সম্পর্কে পণ্ডিতদের মধ্যে মতভেদ রয়েছে। ডাঃ বিরিঞ্চি কুমার বড়ুয়া এবং ডাঃ শ্রীনিবস মুরথির মতে, ভাস্কর্যটি মা (মা) মনশার, যখন ভারতের প্রত্নতাত্ত্বিক জরিপটি এটি পুরুষের দেবতা হিসাবে চিহ্নিত করেছে, যা পরে ঘন প্লাস্টারের সাহায্যে একটি মহিলাকে পরিণত হয়েছিল। এই বিশিষ্ট ব্যক্তির দুপাশে রক খোদাইয়ের একটি সিরিজ রয়েছে। উল্লেখযোগ্য অবশেষ হ'ল গণেশ, হরি হারা (বা হরিহর), বিষ্ণুপদ প্রভৃতি। এই খোদাই করা বেশিরভাগ চিত্র খ্রিস্টীয় নবম শতাব্দীতে সার্কায় অর্পণ করা হয়েছে। সূর্য চক্রের মতোই এখানেও একটি 'চন্দ্রচক্র' রয়েছে, তবে প্রাকৃতিক ভোজনাগুলি এটিকে খারাপভাবে মুছে ফেলেছে।
জৈন ঐতিহ্য
থাম্ব|জৈন মন্দির জৈন ধর্ম তার দীর্ঘ ইতিহাস জুড়ে ভারতের উত্তর-পূর্ব অঞ্চলে কোনও উল্লেখযোগ্য পদক্ষেপ নিতে পারেনি। শ্রী সূর্য পাহাড়েরr প্রাকৃতিক গুহাগুলির অভ্যন্তরে একাকীত্বের উদাহরণ ব্যতীত, এ অঞ্চলে এখনও পর্যন্ত অন্য কোনও জৈন দেহাবশেষ পাওয়া যায় নি। এটি সম্ভবত রাসভনাথের অনুসারী ছিলেন যার পায়ের ছাপগুলিও শ্রী সূর্য পাহাড়-এ রয়েছে। এখানে পাওয়া যায় জেইন চিত্রগুলির আইকনোগ্রাফি তাদের হাতের কাছাকাছি থেকে কিছুটা পৃথক, তবে জেইনের ঐতিহ্যবাহী আইকনোগ্রাফি অনুযায়ী উলঙ্গ পাওয়া যায়।
বৌদ্ধ অবশিষ্ট রয়েছে
শ্রী সূর্য পাহাড় পাহাড়ের আরও দক্ষিণে এক কিলোমিটার অবধি চূড়ান্ত উত্তর-পশ্চিমাঞ্চলের স্লাপ থেকে এক বিস্তীর্ণ অঞ্চলে, গ্রানাইট বোল্ডারগুলি থেকে কাটা বিভিন্ন আকার এবং আকারের প্রায় ২৫ টি মতামতীয় স্তূপ পাওয়া গেছে। এই স্তূপগুলি উল্লেখযোগ্য কারণ এটি দুটি পয়েন্ট প্রদর্শন করে: প্রথমত, প্রাচীন কামরূপে বৌদ্ধ প্রভাব ছিল। এটি সাধারণত প্রচলিত বিশ্বাসের সাথে বিপরীত যে প্রাচীন কামরূপের সাংস্কৃতিক ইতিহাসে বৌদ্ধধর্ম প্রচলিত ছিল না। দ্বিতীয়ত, প্রাচীন কামরূপে বৌদ্ধ প্রভাব দেশের অন্যান্য অঞ্চলের তুলনায় অনেক আগে ছিল।
উচ্চতর উচ্চতায় চূড়ান্ত উত্তর পূর্ব কোণে, একটি বিশাল পতিত গ্রানাইট বোল্ডারটি পূর্ব দিকে মুখ করে এক সারিতে খোদাই করা তিনটি দৈত্য স্তূপ খোদাইয়ের জন্য বেছে নেওয়া হয়েছিল। স্তূপগুলির কাঠামোগত বৈশিষ্ট্যটিতে বেদী, মেধী আন্দা এবং হর্মিকা রয়েছে যা পৃথক। স্তূপগুলি আস্তে আস্তে আস্তে তিনটি ধীরে ধীরে বেসের চারপাশে রিংগুলি সজ্জিত করে। গম্বুজকে সমর্থন করে এমন শীর্ষতম রিংটি প্রায় চ্যাপ্টা শীর্ষের সাথে আকারে অর্ধবৃত্তাকার। গম্বুজের শীর্ষে 'ছত্র' বা 'ছত্রভালি' (প্যারাসোল) এর শ্যাফ্ট ধরে রাখার জন্য কেন্দ্রে খাঁজযুক্ত একটি বর্গক্ষেত্রের 'হারিকিকা' এর অবশেষ রয়েছে। মুকুটের উপাদানটি অবশ্য অনুপস্থিত। তিনটি একঘেয়ে স্তূপ ধর্ম, সংঘ এবং বুধ উভয়েরই প্রতিনিধি বা এগুলি ভগবান বুদ্ধের স্মৃতিতে উত্সীকীক স্তূপ খোদাই করা যেতে পারে।
ভারতের প্রত্নতাত্ত্বিক জরিপ অনুসারে, খোদাই করা প্রত্নতাত্ত্বিক আকার থেকে বোঝা যায় যে শ্রী সূর্য পাহাড়ের স্তূপগুলি খ্রিস্টীয় যুগের বৌদ্ধ ধর্মের হ্নায়না পর্বের সময় বোনা হয়েছিল। পরবর্তী পর্যায়ে বিশ্বাসের আরও বিকাশ সাইটে এখনও দেখা যায়নি। পরবর্তীকালে বিহার ও বাংলার পার্শ্ববর্তী অঞ্চলগুলিতে মহাযান এবং বজ্রায়ণের বৌদ্ধিকতার পর্যায়গুলি দেখা গেছে।
স্তূপ কমপ্লেক্সের একটি আকর্ষণীয় বৈশিষ্ট্য হ'ল নবম-দশম শতাব্দীর এ.ডি.-তে, যখন এই অঞ্চলটি হিন্দু প্যানথিয়ানদের অনুসারীদের দ্বারা দখল ছিল, ইউনিপিথ এবং শৈল পাথরের উপর চ্যানেল স্পাউটের সাথে শিব লিঙ্গগুলি খোদাই করার চেষ্টা করা হয়েছিল। একসাথে অর্ধ ডজন শিব লিঙ্গ বিদ্যমান।
একটি বিশাল উপবৃত্তাকার স্তূপ দুটি বিশাল পাথরের মধ্যে পড়ে একটি ছোট ছোট পাথরের উপরেও খোদাই করা ছিল আর্টের একটি আকর্ষণীয় অংশ, কারণ পূর্ব ভারতে এই উপবৃত্তাকার আকৃতি খুব কমই দেখা যায়। ওড়িশার জয়পুর জেলার ল্যাঙ্গুডিতে এমন একটি স্তূপ পাওয়া যায় যা প্রথম এ.ডি.
নিয়মিত খননকার্যে প্রাপ্ত বুদ্ধের চিত্রযুক্ত স্তূপ এবং পোড়ামাটির ফলকগুলি ইঙ্গিত দেয় যে বৌদ্ধধর্ম নিম্ন ব্রহ্মপুত্র উপত্যকায়, বিশেষত খ্রিস্টীয় যুগের প্রথম দিকের সূর্য পাহাড়ের আশেপাশে এবং প্রবর্তিত হয়েছিল এবং নবম-শতাব্দীতে খ্রিস্টীয় দশম শতাব্দী অবধি অব্যাহত ছিল। শতাব্দী খ্রিস্টীয় পাল রাজবংশ (যারা বৌদ্ধধর্মের মহাযান ও তান্ত্রিক বিদ্যালয়ের অনুসারী ছিলেন) অসম সহ ভারতের একটি বৃহত অংশে বিস্তৃত হয়েছিল যার ফলস্বরূপ ব্রহ্মপুত্র উপত্যকার (অবিভক্ত অসম) এর দৈর্ঘ্য এবং শ্বাস প্রশ্বাসের বৌদ্ধধর্ম ছড়িয়ে পড়েছিল। নিচের ব্রহ্মপুত্র উপত্যকার দক্ষিণ তীরে পঞ্চরত্ন, বার্ভিটা গ্রাম এবং ভৈতবাড়ি (বর্তমানে মেঘালয়ে) যেমন পার্শ্ববর্তী কিছু অঞ্চলে বৌদ্ধদের অবশেষ পাওয়া যায়, তারাও এই সত্যকে জোরদার করে।
খননে
ডান|থাম্ব|300x300পিক্সেল|সূর্য পাহাড় নোটিশ বোর্ড ভারতের প্রত্নতাত্ত্বিক জরিপ (এএসআই) ১৯৯৩ সালে শ্রী সূর্য পাহাড়ে খননের কাজ শুরু করে। তবে প্রাথমিক কাজগুলি প্রতি বছর সংক্ষিপ্ত সময়ের জন্য পরিচালিত হয়েছিল যা অবশ্য করণদা মুকুতা, কীর্তিমুখা, স্তূপ, টেরাকোটার দেবদেবীদের প্রধান সহ চমকপ্রদ প্রতীক প্রকাশ করেছিল। মর্টার-পেস্টেল এবং আচারগুলিতে ব্যবহৃত পাত্রগুলি, ডিজাইন করা টাইলস, অপ্সরাস, পূর্নঘাট ইত্যাদি
১৯৯৬ এবং ১৯৯৭ সালে খননকাজগুলি সোনায় আঘাত করেছিল যখন প্রত্নতাত্ত্বিকরা মঠ (বিহার) সহ একটি বৌদ্ধ স্তূপ আবিষ্কার করেছিলেন যা অনুমান করা হয় যে এটি ৮ম - ৯ম শতাব্দীর (বর্তমানে বাংলাদেশে পাহাড়পুর স্তূপ সমকালীন) সম্পর্কিত।
প্রিন্সেস বাদিয়া বিনতে হাসান
প্রিন্সেস বদিয়া বিনতে হাসান (জন্মঃ ২৮ মার্চ, ১৯৭৪) হলেন একজন জর্দানীয় রাজকন্যা। তিনি যুবরাজ হাসান বিন তালাল এবং রাজকন্যা সারবাত আল-হাসানের কন্যা।
পেশা
লন্ডনের দ্য কলেজ অফ ল- এ আইন অধ্যয়নের পরে, প্রিন্সেস বাদিয়া ১৯৯৮ সালে ব্যারিস্টার হন। আইনজীবী হিসেবে তিনি জর্দানের রাজ পরিবারের প্রথম সদস্য।
প্রিন্সেস বাদিয়া বিনতে হাসান বিভিন্ন আন্তর্জাতিক সংস্থার সদস্য। তিনি আন্তঃবাদ ও আন্তঃ-সাংস্কৃতিক মেলবন্ধন, মানবাধিকার এবং শরণার্থীদের অধিকার প্রচারে কাজ করেন। তিনি প্রিন্স চার্লস দ্বারা প্রতিষ্ঠিত একটি পরামর্শদাতা প্রোগ্রাম মোজাইকের চেয়ারম্যান। "মোজাইক" হলো একটি মুসলিম- ভিত্তিক দাতব্য প্রতিষ্ঠান, যা তরুণদের পরামর্শদান এবং তাদের ইতিবাচক ভূমিকা পালন বিষয়ে কাজ করে।
বিবাহ
প্রিন্সেস বাদিয়া ২০০৪ সালের সেপ্টেম্বরে খালেদ এডওয়ার্ড ব্লেয়ারের সাথে বাগদান করেন এবং ২০০৫ সালের জুনে তাকে আম্মানে বিয়ে করেন। তাদের এক ছেলে, যার নাম আলী ব্লেয়ার।
গুগল ক্লাউড কানেক্ট
গুগল ক্লাউড কানেক্ট ছিল উইন্ডোজ মাইক্রোসফট অফিস ২০০৩, ২০০৭ এবং ২০১০-এর জন্য একটি বিনামূল্যের ক্লাউড কম্পিউটিং প্লাগ-ইন যা স্বয়ংক্রিয়ভাবে যেকোনো মাইক্রোসফট ওয়ার্ড নথি, পাওয়ারপয়েন্ট উপস্থাপনা বা এক্সেল স্প্রেডশীট ফাইলকে গুগল ডক্স বা মাইক্রোসফট অফিস ফর্ম্যাটে গুগল ডক্সে সঞ্চয় ও সিঙ্ক্রোনাইজ করতে পারত। প্রতিবার মাইক্রোসফট অফিস নথি সংরক্ষণ করা হলে গুগল ডক কপি স্বয়ংক্রিয়ভাবে হালনাগাদ হত। মাইক্রোসফট অফিস নথিগুলি অফলাইনে সম্পাদনা করা যেতে পারত এবং পরে অনলাইনে সিঙ্ক্রোনাইজ করা যেত। গুগল ক্লাউড সিঙ্ক পূর্ববর্তী মাইক্রোসফট অফিস নথি সংস্করণগুলি বজায় রেখে একই সময়ে একই নথিতে কাজ করে একাধিক ব্যবহারকারীকে সহযোগিতা করার অনুমতি দিত।  গুগল ক্লাউড কানেক্ট ৩০ এপ্রিল ২০১৩-এ বন্ধ করা হয়েছিল। গুগলের সূত্র অনুসারে, ক্লাউড কানেক্টের সমস্ত বৈশিষ্ট্য গুগল ড্রাইভের মাধ্যমে উপলব্ধ করা হয়েছিল।
বৈশিষ্ট্য
গুগল ক্লাউড কানেক্ট স্বয়ংক্রিয়ভাবে বা হাতে করে একটি মাইক্রোসফট অফিস ২০০৩, ২০০৭, বা ২০১০ নথিতে করা পরিবর্তনগুলিকে গুগল ডক্সের সাথে সিঙ্ক্রোনাইজ করতে পারত৷ নথিগুলি একজন ব্যবহারকারীর দ্বারা ব্যক্তিগত অ্যাক্সেসের জন্য সুরক্ষিত করা অথবা সহযোগিতার জন্য নির্দিষ্ট লোকেদের সাথে ভাগ করা বা যে কারো কাছে সর্বজনীন করা সম্ভব ছিল। এমনকি পূর্ববর্তী নথি সংস্করণ পুনরুদ্ধার করা যেত।
ওয়েস্ট ইন্ডিজ ক্রিকেট দল
ওয়েস্ট ইন্ডিজ ক্রিকেট দল, ওয়েস্ট ইন্ডিজ বা উইন্ডিজ (West Indies cricket team) বহুজাতিক ক্রিকেট দল নিয়ে গঠিত। ১৫টি ইংরেজিভাষী ক্যারিবিয় দেশ, ব্রিটিশ উপনিবেশ এবং ব্রিটিশ উপনিবেশবিহীন দ্বীপরাষ্ট্রসমূহের ক্রিকেট দলের অংশগ্রহণ ঘটেছে এতে।
১৯৭০ দশকের মাঝামাঝি সময়কাল থেকে ১৯৯০ দশকের প্রথমদিক পর্যন্ত দলটি টেস্ট ক্রিকেট এবং একদিনের আন্তর্জাতিক ক্রিকেট - উভয় স্তরের ক্রিকেটে বিশ্বের অন্যান্য দলের তুলনায় একচ্ছত্র প্রাধান্য বজায় রেখেছিল। একগুচ্ছ সেরা ক্রিকেটার ঐ সময় ওয়েস্ট ইন্ডিজ দলের পক্ষে খেলেছিলেন। স্যার গারফিল্ড সোবার্স, ল্যান্স গিবস, গর্ডন গ্রীনিজ, জর্জ হ্যাডলি, ক্লাইভ লয়েড, ম্যালকম মার্শাল, অ্যান্ডি রবার্টস, আলভিন কালীচরণ, রোহন কানহাই, ফ্রাঙ্ক ওরেল, এভারটন উইকস, কার্টলি অ্যামব্রোস, মাইকেল হোল্ডিং, জোয়েল গার্নার, স্যার ভিভ রিচার্ডস প্রমূখ ক্রিকেটারগণ আইসিসি ক্রিকেট হল অব ফেমে স্থান পেয়েছেন। টেস্ট ক্রিকেটের এক ইনিংসে ব্যক্তিগত সর্বোচ্চ রানের বর্তমান বিশ্বরেকর্ডধারী ব্রায়ান লারা ওয়েস্ট ইন্ডিজের অন্যতম প্রতিভা ছিলেন।